open-index/open-wikipedia-markdown huggingface dataset:
மானூர் (பாண்டியர்) கல்வெட்டு

**மானூர் பாண்டியர் கல்வெட்டு**, தமிழ்நாட்டின் திருநெல்வேலி மாவட்டம், மானூர் ஊராட்சி ஒன்றியத்தில் உள்ள மானூர் கிராமத்தில் உள்ள பாண்டியர் கால கல்வெட்டாகும். கிபி எட்டாம் நூற்றாண்டில் பாண்டிய நாட்டில் மக்களாட்சி முறையில் கிராம சபைத் தேர்தல்கள் நடந்துள்ளதை இக்கல்வெட்டு மூலம் அறியப்படுகிறது.

இக்கல்வெட்டு பாண்டிய மன்னர் பராந்தகன் எனும் **மாறன் சடையன்** ஆட்சிக் காலத்தைச் (768 - 815) சேர்ந்த, முக்கியமான கல்வெட்டாகும். மானூர் கிராமம் திருநெல்வேலிக்கு வடக்கே 17 கிலோமீட்டர் தொலைவில் உள்ளது.

## கல்வெட்டு கூறும் செய்திகள்
உள்ளாட்சித் தேர்தலில் ஒருவர் ஒரே ஒரு முறை மட்டும் போட்டியிட வாய்ப்பு அளிக்கப்பட்டது. அதிலும் ஐந்தாண்டுகள் மட்டும் தான் அவர் அந்த பணியைச் செய்ய முடியும் என்று அழுத்தம் திருத்தமாகச் சொல்கிறது. மன்னர் ஆட்சியிலும், மக்களாட்சி நடைபெற்றது என்பதை விளக்கும் கல்வெட்டு, திருநெல்வேலிக்கு வடக்கே 17 கிலோமீட்டர் தொலைவில் உள்ள மானுார் என்ற சிற்றுாரில் உள்ளது. மானூர் அம்பலவாணசுவாமி கோவிலில் உள்ள மண்டபத் துாண் ஒன்றில், பாண்டியர் காலத்தைச் சேர்ந்த, வட்டெழுத்துக் கல்வெட்டு உள்ளது. அக்கல்வெட்டு * [[பராந்தகன்|பராந்தக நெடுஞ்சடைய வரகுணன்]]* என்ற மாறன் சடையனின் 35ம் ஆட்சியாண்டில் நடந்த  உள்ளாட்சித் தேர்தலைப் பற்றிய முழு செய்திகளைத் தெரிவிக்கிறது.

கிராம சபை உறுப்பினர்களை எவ்வாறு தேர்வு செய்வது என இந்தக் கல்வெட்டுத் தெளிவாக விளக்குகிறது. மானூர் கிராம சபையை, 'மானநிலை நல்லுார் மகாசபை' என இக்கல்வெட்டு கூறுகிறது. தற்போது மானுார் என்று அழைக்கப்படும் இந்த ஊர், அக்காலத்தில், 'மானநிலை நல்லுார்' என்று அழைக்கப்பட்டது.
### வேட்பாளர் தகுதிகள்
கிராம சபைக்கு உறுப்பினராவதற்கு, கீழ்கண்ட தகுதிகள் அவசியம் என்பதை, 'ஸ்வஸ்தி ஸ்ரீ கோமாறஞ்ச டையருக்கு யாண்டு முப்பதஞ்சு' எனத் தொடங்கும் கல்வெட்டில் அறிய முடிகிறது.
# வேட்பாளர்கள் 35 முதல் 70 வயதுக்குள் இருக்க வேண்டும்.
# எழுதப் படிக்கத் தெரிந்தவர்களாக இருத்தல் வேண்டும். 
# வயது அதிகமானவர்களுக்குத் தேர்தலில் போட்டியிட வாய்ப்பில்லை.
# கல்வி மட்டுமின்றி, வருமானம் ஈட்டி, அரசுக்கு வரி கட்டுபவராகவும் இருத்தல் வேண்டும்.
# வரி கட்டினால் மட்டும் போதாது; ஊருக்கு நன்மை செய்ய கொண்டு வரப்படும் திட்டங்களை, முடிக்கும் திறமைசாலிகளாகவும் இருக்க வேண்டும்.
# போட்டியிடும் ஆண்டுக்கு முன்பான ஐந்தாண்டுகளில், எந்தப் பொதுநல அரசு பணியிலும் இருந்திருக்கக் கூடாது.

உத்திரமேரூர் குடவோலை முறைக் கல்வெட்டில் இருப்பதைப் போன்றே, யாருக்கெல்லாம் தகுதி கிடையாது என்பதையும், இந்தக் கல்வெட்டு அதே முறையில் சொல்கிறது. இக்கல்வெட்ட்டு உத்தரமேரூர் கல்வெட்டை விட காலத்தால் முந்தியது. உத்திரமேரூர் கல்வெட்டில் இல்லாத இன்னொரு சிறப்பு அம்சம் இதில் என்னவென்றால், ஒருவருக்கு ஒரே ஒரு முறை மட்டும் தான் தேர்தலில் போட்டியிட வாய்ப்பு அளிக்கப்பட்டது. அதிலும் ஐந்தாண்டுகள் மட்டும் தான் அவர் அந்தப் பணியைச் செய்ய முடியும் என்று அழுத்தம் திருத்தமாகச் சொல்கிறது.

## இதனையும் காண்க
* உத்திரமேரூர் குடவோலை முறைக் கல்வெட்டுகள்
## மேற்கோள்கள்

பகுப்பு:தமிழ்க் கல்வெட்டுகள்
பகுப்பு:பாண்டியர் கல்வெட்டுக்கள்
பகுப்பு:திருநெல்வேலி மாவட்டம்
இலெய்டிக் உறுப்பு

**இலெய்டிக் உறுப்பு** (*Leydig's organ*) என்பது ஒரு சில மீன்களில் மட்டும் காணப்படும் தனித்துவமான அமைப்பு ஆகும். 1857இல் முதன்முதலில் இதனை விவரித்த செருமன் திசுவியல் அறிஞர் பிரான்சு லெய்டிக்கின் நினைவாகப் பெயரிடப்பட்டது. மீன்களின் உணவுக்குழாயின் மேல் மற்றும் கீழ்ப் பகுதியில் வலையமைப்பு போன்று அமைந்துள்ளது. மண்ணீரல் மற்றும் இனப்பெருக்க உறுப்பினைச் சுற்றியுள்ள சிறப்பு திசுக்கள் உற்பத்தி செய்வது போன்று இலெய்டிக் உறுப்பும் இரத்த சிவப்பணுக்களை உற்பத்தி செய்கிறது. பாலூட்டிகளின் பிளாசுமா உயிரணுக்களின் கட்டமைப்புகளை நெருக்கமாக ஒத்திருக்கும் ஹெட்டோரோபிலிக் மற்றும் ஈசினோபிலிக் கிரானுலோசைட்டுகளை உற்பத்தி செய்கின்றன. லெய்டிக் உறுப்பு நோய் எதிர்ப்பு மண்டலத்தின் ஒரு பகுதியாகும்.

## மேற்கோள்கள்

பகுப்பு:உடற்கூற்றியல்
அரிவாள் வால்

**அரிவாள் வால்** (*Sickle tail*) என்பது நாய்களை ஓநாய்களிலிருந்து பிரிக்கும் ஒற்றை தோற்றவமைப்பு பண்பு ஆகும். வால்களைக் கொண்ட நாய்களின் வாலனது மேல்நோக்கிய வளைவைக் கொண்டுள்ளன. இதனை அரிவாள் வால் என்று அழைக்கின்றனர். ஓநாய்களின் வால் நேராக கீழ் நோக்கித் தொங்குகிறது. இது தூரிகை வால் என்று அழைக்கப்படுகிறது. நரிகளின் வாலும் ஓநாய்களின் வாலைப் போன்றது.

## மேற்கோள்கள்

பகுப்பு:உடற்கூற்றியல்
பகுப்பு:நாய்கள்
தோல் விளிம்பு பை

**தோல் விளிம்பு பை** என்பது **கென்றி பை** (*Henry's pocket*) என அழைக்கப்படுகிறது. இது வெளிப்புற காதின் கீழ்ப்பகுதியில் பின்புறமாக தோன்றும் ஒரு திறந்த பை வடிவத் தோல் மடிப்பு ஆகும். இந்தப் பை மனிதனில், காதின் செவிக்கரடின் தோராயமான இடத்தில் அமைந்துள்ளது. இது வீசல் மற்றும் வௌவால் உட்பட பல பாலூட்டிகளில் காணப்படுகிறது. குறிப்பாக வீட்டு பூனை மற்றும் சில நாய் இனங்களில் தெளிவாக காணக்கூடியது.

"கென்றி பை" என்ற பெயர் எங்கிருந்து எவ்வாறு வந்தது என்பது தெரியவில்லை. இந்த வார்த்தையின் ஆரம்பகால பயன்பாடு ஆலிவ் ராய்சுடன் எழுதிய *லிவிங் கிரியேச்சர்சு ஆஃப் எ இங்கிலீசு கோம்* (1971) என்ற புத்தகத்திலிருந்து வந்ததாகத் தெரிகிறது. இருப்பினும் ஆசிரியரின் பயன்பாட்டுத் தொனியின் மூலம், இந்தச் சொல் ஏற்கனவே பயன்பாட்டில் இருந்ததையும், அறியப்படாத தோற்றத்தையும் குறிக்கிறது.

## பயன்பாடு
கென்றி பையின் செயல்பாடு என்னவென்று அறியப்படவில்லை. மேலும் இதற்கு ஏதேனும் பணி இருக்கிறதா என்பது தெளிவாகத் தெரியவில்லை. இருப்பினும், கருதுகோள் ஒன்று தெரிவிப்பது என்னவென்றால், ஒலியின் சுருதிகளைக் குறைப்பதன் மூலம் உயர்-ஒலி ஒலிகளைக் கண்டறிய இது உதவுகிறது என்பதாகும். குறிப்பாக காது கோணமாக இருக்கும்போது, வேட்டையாடும் போது ஒரு வேட்டையாடுபவருக்கு பொதுவானது. இந்தப் பை பலவிதமான பாலூட்டி இனங்களில் காணப்படுவதால், இது அவற்றின் பொதுவான மூதாதையர்களிடமிருந்து பாதுகாக்கப்பட்ட ஓர் அம்சமாக இருக்கலாம்.

ஒட்டுண்ணிகள் காணப்படும் பகுதியாக இப்பை உள்ளதால், ஒரு பொதுவான கால்நடை பரிசோதனையின் இப்பையில் ஏதேனும் ஒட்டுண்ணி உள்ளதா என்று சரிபார்க்கப்படுகிறது.

## மேற்கோள்கள்

பகுப்பு:உடற்கூற்றியல்
சசரானா சட்டமன்றத் தொகுதி

**சசரானா சட்டமன்றத் தொகுதி** *(Jasrana Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பிரோசாபாத் மாவட்டத்தில் அமைந்துள்ளது. சசரானா, பிரோசாபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்

### 2022

### 2017

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
பவளப்பாறை தடுப்பு

**பவளப்பாறை தடுப்பு** (Septum-coral)என்பது பவளப்பாறைகளில் பவளப்பாறை சுவருக்குள் இருக்கும் செங்குத்துத் தகடுகளில் ஒன்றாகும். பவளப்பாறை சுவருக்கு வெளியே காணப்படும் இந்த தட்டுகள் கோசுடே என்று அழைக்கப்படுகின்றன. உயிரணுத் தருப்பு தடிமனாகவோ, மெல்லியதாகவோ அல்லது அளவில் வேறுபட்டதாகவோ இருக்கலாம். இவை ஊசி போன்றோ கத்தி போன்றோ பற்களைக் கொண்டிருக்கலாம். பவளப்பாறைப் பேரினங்களைப் பொறுத்து இவை பெரும்பாலும் வெவ்வேறு வடிவங்களைக் கொண்டிருக்கலாம்.

## மேற்கோள்கள்

பகுப்பு:உடற்கூற்றியல்
எர்பியம்(III) சல்பேட்டு

**எர்பியம்(III) சல்பேட்டு** (*Erbium(III) sulfate*) என்பது Er2(SO4)3என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஓர் இளஞ்சிவப்பு நிறப் படிக உப்பு ஆகும். நீரை எளிதில் உறிஞ்சி ஒரு எண்நீரேற்றை உருவாக்கும். கண்ணாடி உற்பத்தி மற்றும் பீங்கான் மேற்பரப்பு பூச்சுகளில் ஒரு வண்ணமூட்டியாகவும், ஒளியிழை உற்பத்தியில் ஒரு கலப்படப் பொருளாகவும் பயன்படுத்தப்படுகிறது.

## தயாரிப்பு
எர்பியம்(III) ஆக்சைடை கந்தக அமிலத்தில் கரைப்பதன் மூலம் எர்பியம் சல்பேட்டைத் தயாரிக்கலாம்.
:Er2O3 + 3 H2SO4 ->Er2(SO4)3 + 3 H2O

## மேற்கோள்கள்

பகுப்பு:எர்பியம் சேர்மங்கள்
பகுப்பு:சல்பேட்டுகள்
நில் ரத்தன் தார்

**நில் ரத்தன் தார்** *(Nil Ratan Dhar)* (சனவரி-2- 1892 - 5 டிசம்பர் 1986) அலகாபாத் பல்கலைக்கழகத்தில் மண் அறிவியல் மற்றும் வேதியியல் துறையில் இந்தியப் பேராசிரியராக இருந்தார், மண்ணில் வளிமண்டல நைட்ரசனின் வெப்ப மற்றும் ஒளி-வேதியியல் நிலைப்படுத்தலைக் கண்டுபிடித்ததற்காக அறியப்பட்டார். இவர் சுதந்திரப் போராட்ட வீரர் சீபன் ரத்தன் தார் அவர்களின் சகோதரர் ஆவார். "இந்திய இயற்பியல் வேதியியலின் தந்தை " என்றும் அழைக்கப்பட்டார்." தார் உலக அறிவியல் அகாடமி,  இந்தியாவின் தேசிய அறிவியல் அகாடமி மற்றும் அலகாபாத்தில் உள்ள சீலா தார் மண் அறிவியல் நிறுவனம் போன்ற பல அறிவியல் அமைப்புகளின் நிறுவன உறுப்பினராக இருந்துள்ளார். 

## ஆரம்பகால வாழ்க்கை மற்றும் கல்வி
இவர் 1892 ஆம் ஆண்டு ஜனவரி 2 ஆம் தேதி பிரித்தானிய இந்தியாவின் (இப்போது வங்காளதேசத்தின் ஜெசோர் ) ஜோல்காடாவில் ஒரு வழக்கறிஞரான பிரசன்னா குமார் தார் மற்றும் நிரோட் மோகினி தார் ஆகியோருக்குப் பிறந்தார். இவரது தாத்தா பிரேம் சந்த் தார், அந்த இடத்தைச் சேர்ந்த ஜமீன்தார். 

இவர் 1917 இல் இலண்டன் பல்கலைக்கழகத்தில் முனைவர் பட்டம் பெற்றார். 1919 இல், பிரான்சில் அறிவியலில் முனைவர் பட்டம் பெற்றார். பனாரஸ் இந்து பல்கலைக்கழகம் , அலகாபாத் பல்கலைக்கழகம் , சாதவ்பூர் பல்கலைக்கழகம் , கோரக்பூர் பல்கலைக்கழகம் மற்றும் விசுவபாரதி பல்கலைக்கழகம் ஆகியவற்றிலிருந்து அவருக்கு கௌரவ முனைவர் பட்டம் வழங்கப்பட்டது.

## விருதுகள் மற்றும் பதவிகள்
1919ஆம் ஆண்டில் தார் இலண்டன் வேதியியல் சங்கம், மற்றும் வேதியியல் நிறுவனம் (பின்னர் அரசகழக வேதியியல் நிறுவனம்) ஆகியவற்றின் உறுப்பினராகத் தேர்ந்தெடுக்கப்பட்டார். 1935 ஆம் ஆண்டில், இவர் இந்திய தேசிய அறிவியல் நிறுவனத்தின், இப்போது இந்திய தேசிய அறிவியல் அகாதமி) அறக்கட்டளை உறுப்பினராக நியமிக்கப்பட்டார். தார் பிரான்சின் அறிவியல் அகாதமியின் தொடர்புடைய உறுப்பினராகவும், பிரான்சு வேளாண் அகாடமியின் வெளிநாட்டு உறுப்பினராகவும் இருந்தார். இவர் நான்கு முறை நோபல் பரிசுக்கு பரிந்துரைக்கப்பட்டார். இந்திய வேதியியல் சங்கம் மற்றும் இந்தியாவின் தேசிய அறிவியல் அகாடமியின் நிறுவன உறுப்பினராகவும், 1933 முதல் 1934 வரை மற்றும் 1935-1937 வரை முறையே இரு அமைப்புகளின் தலைவராகவும் இருந்தார். நிறுவன உறுப்பினராக இல்லாவிட்டாலும், இவர் இந்திய மண் அறிவியல் சங்கத்தின் தலைவராகவும் பணியாற்றினார். தார் இந்தியாவின் உயிரியல் வேதியியலாளர்கள் சங்கத்தின் உறுப்பினராகவும் இருந்தார். 1961 ஆம் ஆண்டில், இந்திய அறிவியல் பேராய சங்கத்தின் பொதுத் தலைவரானார் .

## அடிக்குறிப்புகள்
 
## மேற்கோள்கள்

பகுப்பு:1892 பிறப்புகள்
பகுப்பு:1986 இறப்புகள்
பகுப்பு:மேற்கு வங்காள அறிவியலாளர்கள்
பகுப்பு:வங்காள வேதியியலாளர்கள்
கண் தண்டு

**கண் தண்டு** (*Eyestalk*) அல்லது **கண் காம்பு** என்பது உடற்கூறியலில், (மேலும் **ஓமடோஃபோர்** என்றும் அழைக்கப்படுகிறது) என்பது உடலிலிருந்து கண்ணை நீட்டி, கண்ணுக்கு சிறந்த பார்வையினை வழங்கும் ஒரு நீட்டிப்பு அமைப்பு ஆகும். இது இயற்கையில் ஒரு பொதுவான அம்சமாகும். மேலும் புனைகதைகளில் விலங்குகளில் அடிக்கடி தோன்றும் அமைப்பாகும்.

கண் தண்டுகள் ஒரு சிறப்பு வகை உடல் நீட்சியாகும். இந்த நீட்சியின் முனைகளில் வாசனை உறுப்புகளும் இருக்கலாம். வாசனை உணர்வுள்ள உறுப்புகளைக் கொண்ட உயிரினங்களுக்கு உதாரணமாக நத்தை, ட்ரைலோபைட் மீப்பெரும் குடும்பமான அசாஃபிடா மற்றும் ஈ குடும்பம் தயோப்சிடே ஆகியவை அடங்கும். ஓடில்லா நத்தை, நத்தைகளில், இந்த கண் தண்டு சேதமடைந்தால் மீளாக்கம் பெரும் பண்பினைக் கொண்டுள்ளது. மேலும் சில சிற்றினங்களில், உள்ளிழுக்கக்கூடிய வகையில் அமைந்துள்ளது. ஓடுடைய கணுக்காலிகளும் இரண்டு பிரிவுகளைக் கொண்ட கண் தண்டுகளைக் கொண்டுள்ளன.
படிமம்:Diopsid2.jpg|alt=A stalk-eyed fly.|தண்டுடன் ஈ
படிமம்:Lobatus_gigas_eye.jpg|alt=Well-developed eye of Eustrombus gigas on eyestalk. There is also a small tentacle on the eyestalk.|*[[அரசிச் சங்கு|அரசிச் சங்கில்]]*நன்கு வளர்ந்த கண்காம்பில் கண்
படிமம்:Eyestalk_of_Lobster.jpg|alt=Eyestalk of a lobster.|இராலில் கண் தண்டு.


## மேலும் காண்க
* கொம்பன் சுறா

## மேற்கோள்கள்

பகுப்பு:உடற்கூற்றியல்
கவிதா ஷா

**கவிதா ஷா** (*Kavitha Shah*, பிறப்பு: நவம்பர் 6, 1968) ஒரு இந்திய சூற்றுச்சூழல் உயிரித் தாெழில்நுட்பவியலாளரும், பனாரசு இந்து பல்கலைக்கழகத்தில் சூற்றுச்சூழல் மற்றும் நிலையான மேம்பாட்டு  துறையில் பேராசிரியரும் ஆவார். சூலை 2024 முதல் மூன்று ஆண்டுகாலத்திற்கு சித்தார்த் பல்கலைக்கழகத்தின் துணைவேந்தராகப் பணியாற்றி வருகிறார். இந்தப் பதவியை வகிக்கும் முதல் பெண் இவர் ஆவார். இவர் ஆறு இயக்குநர்களில் ஒருவரும், பனாரசு இந்து பல்கலைக்கழகத்தின் ஒரே பெண் இயக்குநரும் ஆவார். சூற்றுச்சூழல் உயிரி தாெழில்நுட்பம் சுகாதாரம் மற்றும் நீர்வள மேலாண்மைத் துறையில் அவர் ஆற்றிய பங்களிப்பிற்காக அறியப்படுகிறார்.

இவர் தனது முதுகலை அறிவியல் பி.எட்., முனைவர் மற்றும் சில முதுகலை பட்டங்களை முடித்துள்ளார். பின்னர் அவர் வடகிழக்கு மலைப் பல்கலைக்கழகத்தில் தனது பேராசிரியர் பணியைத் தொடர்ந்த தோடு. மேலும் மூன்று முதுகலை பட்டங்களை அங்கேயே முடித்தார். அதன் பின்னர் பனாரசு இந்து பல்கலைக்கழகத்திற்கு உட்பட்ட மகிளா மகாவித்யாலயா என்ற மகளிர் கல்லூரியில் விலங்கியல் மாணவராக தன்னுடைய இளங்கலை அறிவியல் படிப்பை தொடங்கினார். சப்பான் செனீவா மற்றும் சில்லாங்கில் உள்ள வடகிழக்கு மலைப்பல்கலைக்கழகத்தில் பணியாற்றிய பிறகு மீண்டும் பனாரசு இந்து பல்கலைக்கழகத்தில் பேராசிரியராக பணியைத் தொடர்ந்தார்.

சிலிகோ பரிசோனை என்பது (கணினி மற்றும் கணினி மாதிரிகளைப் பயன்படுத்தி செய்யப்படும் அறிவியல் ஆய்வுகளை குறிக்கும் சொல்) உயிர் தகவலியல் கருவிகளைப் பயன்படுத்தி அசைவற்ற தாவர நொதிகளைப் பயன்படுத்தி உயிரி உணரிகளை உருவாக்குதல் (உயிரி தொழில் நுட்பம் மற்றும் உயிரி செயல்முறை பொறியியல் , 13, 632–638, 2008) மற்றும் எச்.ஐ.வி புரோட்டீசீன் தடுப்பான்கள் (சிலிகோ உயிரியலில், 8–033, 2008), எச்.ஐ.வி ஒருங்கிணைப்பு (தீ நுண்மியல் காப்பகங்கள் 2014) மற்றும் என். மெனிங்கிடிடிசு தடுப்பூசி கட்டுமானங்கள் (இந்திய உயிரி தொழில் நுட்ப இதழ், 2010) ஆகியவற்றைப் பற்றிய ஆய்வுகள் ஆகியவை முக்கிய பணிப் பகுதியாகும்.

## மேற்கோள்கள்

## வெளி இணைப்புகள்
* Biotechnology Career Advancement link 

பகுப்பு:வாழும் மக்கள்
பகுப்பு:இந்தியச் சுற்றுச்சூழல் அறிவியலாளர்கள்
பகுப்பு:உயிரித் தொழில்நுட்பவியலாளர்கள்
பகுப்பு:1968 பிறப்புகள்
கல்லார்

**கல்லார்** *(Khallar)* என்பது இந்தியாவின் மகாராட்டிர மாநிலத்தின் விதர்பா பகுதியில் உள்ள அமராவதி மாவட்டத்தின் தர்யாபூர் வட்டத்தில் உள்ள ஒரு கிராமம் ஆகும்.

இந்தக் கிராமத்தில் காவல் நிலையம் ஒன்று உள்ளது. தேவிசிங் ரான்சிங் செகாவத்தின் மூதாதையர் சுமார் நூற்றாண்டுகளுக்கு முன்பு இராசத்தானிலிருந்து இங்கு குடிபெயர்ந்தனர்.

## மேற்கோள்கள்
 

பகுப்பு:அமராவதி மாவட்டம்
உலோதிக் கோட்டை

**உலோதிக் கோட்டை** (*Lodi Fort*) என்பது இந்தியாவின் பஞ்சாப் மாநிலத்தில் உள்ள லூதியானா நகரில் அமைந்துள்ள ஒரு கோட்டையாகும். இந்தக் கோட்டை சத்லச்சு ஆற்றின் கரையில் அமைந்துள்ளதுடன், அருகிலுள்ள பில்லூர் நகரத்திற்குச் செல்லும் ஒரு சுரங்கப்பாதையையும் கொண்டுள்ளது.

## வரலாறு
உலோதிக் கோட்டை 500 ஆண்டுகளுக்கு முன்பு சிக்கந்தர் கான் உலோதியின் ஆட்சியின் போது கட்டப்பட்டது. இரஞ்சித் சிங் மற்றும் அவருக்குப் பிறகு வந்த ஆங்கிலேயர்களின் ஆட்சியின் கீழ் இது நன்கு பராமரிக்கப்பட்டது. ஆனால் பின்னர் பழுதடைந்து சிதைவடைந்தது. டிசம்பர் 2013 ஆம் ஆண்டு திசம்பர் மாதத்தில் இக்கோட்டை மாநிலத்தால் பாதுகாக்கப்படும் நினைவுச்சின்னமாக அறிவிக்கப்பட்டது.

அரசு நெசவு வேதியியல் மற்றும் பின்னல் தொழில்நுட்ப நிறுவனம் ஆரம்பத்தில் கோட்டை வளாகத்தில் அமைந்திருந்தது. தற்போது அது உலூதியானாவில் உள்ள இரிசி நகர், இசட்டு-பிளாக்கு என்ற புதிய முகவரிக்கு மாற்றப்பட்டுள்ளது.

## மேலும் காண்க
* லௌதி வம்சம்
* சிக்கந்தர் லௌதி

## மேற்கோள்கள்

பகுப்பு:லூதியானா மாவட்டம்
பகுப்பு:பஞ்சாப் (இந்தியா) கோட்டைகள்
பகுப்பு:இந்திய பஞ்சாபில் உள்ள கட்டிடங்கள்
இல. வேலுசாமி

**இல. வேலுசாமி** (*L. Velusamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் த. அய்யம்பட்டி கிராமத்தினைச் சேர்ந்தவர். இளநிலை அறிவியல் பட்டதாரியான வேலுசாமி, பாட்டாளி மக்கள் கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தருமபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1965 பிறப்புகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பெண்டாமெத்தில் ஆர்சனிக்கு

**பெண்டாமெத்தில் ஆர்சனிக்கு** (*Pentamethylarsenic*) என்பது As(CH3)5 என்ற மூலக்கூறு வாய்பாட்டைக் கொண்ட ஒரு கரிம உலோகச் சேர்மமாகும். பெண்டாமெத்திலார்சோரேன் என்ற பெயராலும் இச்சேர்மம் அறியப்படுகிறது. இதன் கட்டமைப்பில் ஓர் ஆர்சனிக்கு அணுவுடன் ஐந்து மெத்தில் குழுக்கள் பிணைக்கப்பட்டிருக்கும். மீவலுப்பிணைப்புச் சேர்மத்திற்கு இது ஓர் உதாரணமுமாகும். முக்கோண இருபட்டைக்கூம்பு வடிவத்தில் பெண்டாமெத்தில் ஆர்சனிக்கு சேர்மத்தில் மூலக்கூறுகள் காணப்படுகின்றன.

## வரலாறு
பெண்டாமெத்தில் ஆர்சனிக்கை முதன்முதலில் தயாரித்ததாகக் கூறப்பட்ட உரிமை, 1862 ஆம் ஆண்டில் ஏ. ககோர்சு என்பவரால் டெட்ராமெத்தில் ஆர்சோனியம் அயோடைடுடன் டைமெத்தில் துத்தநாகம் சேர்த்து வினைபுரியச் செய்ததன் மூலம் தயாரிக்கப்பட்டதாக ஒரு தயாரிப்பு முறை முன்வைக்கப்பட்டது. பல ஆண்டுகளாக, மீண்டும் உருவாக்கும் முயற்சிகள் அனைத்தும் பலனளிக்கவில்லை. எனவே அந்தத் தயாரிப்பு உண்மையானது அல்ல என்பது நிரூபிக்கப்பட்டது. உண்மையில் 1973 ஆம் ஆண்டில் கார்ல்-எய்ன்சு மிட்ச்கே மற்றும் ஊபர்ட்டு சுமிட்பாவர் ஆகியோரால் கண்டுபிடிக்கப்பட்டது.

## தயாரிப்பு
மும்மெத்திலார்சின் குளோரினேற்றம் செய்யப்பட்டு மும்மெத்திலார்சின் டைகுளோரைடாக மாற்றப்படுகிறது, பின்னர் இது மெத்தில் இலித்தியத்துடன் வினைபுரிந்து பெண்டாமெத்தில் ஆர்சனிக்கை உருவாக்குகிறது

:As(CH3)3 + Cl2 → As(CH3)3Cl2 
:As(CH3)3Cl2 + 2LiCH3 → As(CH3)5 + 2LiCl

As(CH3)4Cl மற்றும் As(CH3)3=CH2 ஆகியவை பக்க விளைபொருள்களாக உருவாகின்றன. 

பெண்டாமெத்திலார்சனிக்கு சேர்மம் உயிரினங்களால் உற்பத்தி செய்யப்படுவதில்லை.

## பண்புகள்
பெண்டாமெத்தில் ஆர்சனிக்கு சேர்மம் பெண்டாமெத்தில்ஆண்டிமனி போன்றே அதே வாசனையைக் கொண்டிருந்தாலும், இது தனித்துவமானதாகும். 

இந்த மூலக்கூறில் உள்ள பிணைப்பு நீளங்கள், As−C பிணைப்புகளுக்கு 1.975 Å ஆகவும், இரண்டு அச்சுவழி As−C பிணைப்புகளுக்கு 2.073 Å ஆகவும் உள்ளன.

பெண்டாமெத்திலார்சனிக்கின் அகச்சிவப்பு நிறமாலை, அச்சுவழி C-As அதிர்வு காரணமாக 582 மற்றும் 358 செ.மீ−1 இல் வலுவான பட்டைகளையும், நிலநடுக்கோட்டுவழி C-As அதிர்வு காரணமாக 265 மற்றும் 297 செ.மீ−1 இல் பலவீனமான பட்டைகளையும் காட்டுகிறது. இராமன் நிறமாலை 519, 388, மற்றும் 113 செ.மீ−1 இல் ஒரு வலுவான அம்சத்தையும், 570 மற்றும் 300 செ.மீ−1 இல் பலவீனமான கோடுகளையும் காட்டுகிறது.

## வினைகள்
பெண்டாமெத்தில் ஆர்சனிக்கு  பலவீனமான அமிலங்களுடன் மெதுவாக வினைபுரிகிறது. நீருடன் வினைபுரியும்போது, ​​டெட்ராமெத்தில் ஆர்சோனியம் ஐதராக்சைடு As(CH3)4OH மற்றும் மும்மெத்தில் ஆர்சனிக்கு ஆக்சைடு As(CH3)3O ஆகியவற்றை உருவாக்குகிறது. மெத்தனால் உடன் வினைபுரியும்போது, ​​டெட்ராமெத்தில் மெத்தாக்சி ஆர்சோரேன் As(CH3)4OCH3 சேர்மத்தை உருவாகிறது. ஐதரசன் ஆலைடுகளுடன்  வினைபுரிந்து, டெட்ராமெத்தில் ஆர்சோனியம் ஆலைடு உப்புகள் உருவாகின்றன.

பெண்டாமெத்தில் ஆர்சனிக்கை 100° செல்சியசு வெப்பநிலைக்கு  சூடுபடுத்தும்போது, ​​இது சிதைவடைந்து மும்மெத்திலார்சின், மீத்தேன் மற்றும் எத்திலீன் ஆகியவற்றை உருவாக்குகிறது.

பென்சீன் கரைசலில் மும்மெத்தில் இண்டியம் , பெண்டாமெத்தில் ஆர்சனிக்குடன்  வினைபுரியும்போது, ​​டெட்ராமெத்தில் ஆர்சனிக்கு(V)டெட்ராமெத்தில்இண்டேட்டு(III) என்ற உப்பு வீழ்படிவாகிறது.

## மேற்கோள்கள்

பகுப்பு:ஆர்சனிக்கு(V) சேர்மங்கள்
பகுப்பு:கரிம ஆர்சனிக் சேர்மங்கள்
கி. பாரிமோகன்

**கி. பாரிமோகன்** (*K. Paarry Mohan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் தருமபுரி நகரைச் சேர்ந்தவர். இளம்வணிகவியல், இளங்கலைச் சட்டப் பட்டங்களைப் பெற்றுள்ள பாரிமோகன் வழக்கறிஞர் ஆவார். பாட்டாளி மக்கள் கட்சியினைச் சார்ந்த இவர், 2001 ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தருமபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1963 பிறப்புகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:பாட்டாளி மக்கள் கட்சி அரசியல்வாதிகள்
ஜெயயக்ச மல்லர்

**ஜெயயக்ச மல்லர்** (*Jayayakshya Malla*) நேபாளத்தின் காத்மாண்டு சமவெளியை கி.பி.1428 ஆம் ஆண்டு முதல் 1482 இல் தான் இறக்கும் வரை ஆட்சி செய்த ஜெயஜோதிர் மல்லர் என்பவரின் மகனும், ஒன்றிணைந்த காத்மாண்டை ஆண்ட மல்லர் வம்சத்தின் கடைசி மன்னருமாவார். இவரது மரணத்திற்குப் பிறகு சமவெளி இவரது மகன்களிடையே பிரிக்கப்பட்டது.

## கட்டுமானப் பணிகள்
யக்ச மல்லர் கோவ்பா பக்தபூர் நகரத்தை பாதுகாப்பு வாயில்களால் சூழப்பட்ட அகழிகள் மற்றும் பாதுகாப்பு சுவர்களால் சுற்றி ஐம்பத்தைந்து சாரளங்களுடன் கூடிய அரண்மனையை (பக்தபூரின் அரச அரண்மனை) கட்ட்டினார். இந்த அரண்மனை பின்னர் பதினேழாம் நூற்றாண்டில் பூபேதிந்திர மல்லரால் மறுவடிவமைக்கப்பட்டது.

காத்மாண்டுவில் பாக்மதி ஆற்றங்கரையில் பசுபதிநாத் கோயிலை கட்டினார்.  கறையான்களால் அரிக்கப்பட்டு பாழடைந்து இருந்த கோயிலின் கட்டிடங்களை நேபாள மன்னர் பூபேந்திர மல்லர் பதினேழாம் நூற்றாண்டில் புணரமைத்தார்.

## வெற்றிகளும் ஒப்பந்தங்களும்
யக்ச மல்லர் தனது ஆட்சியின் ஆரம்பத்தில், தெற்கே மிதிலை, பீகார் மாநிலம் மற்றும் வங்காளத்தின் மீது படையெடுத்தார். மேலும்,திபெத்துக்கான வர்த்தக பாதையின் மீதான கட்டுப்பாட்டை பலப்படுத்தி, திபெத்திய கோட்டையான *ஷெல்கர் ஸோங்* என்பதைக் கைப்பற்றினார். இவரது வெற்றிகளின் விளைவாக, நேபாளத்தின் எல்லை கிழக்கில் சிக்கிம், வடக்கில் கெருங், மேற்கில் கோர்க்கா மற்றும் தெற்கில் பீகார் வரை விரிவடைந்தது.

1482இல் இவர் இறந்த பிறகு, இவர் ஆட்சி செய்த பகுதி நான்கு இராச்சியங்களாக (பக்தபூர், கந்திபூர், பதான் மற்றும் பானேபா) பிரிக்கப்பட்டது. பக்தபூர் இராய மல்லரால் ஆளப்பட்டது. கந்திபூர் இரத்ன மல்லரால் ஆளப்பட்டது.. இருப்பினும், பானேபா விரைவில் பக்தபூரால் இணைக்கப்பட்டது அல்லது பக்தபூரிடம் சரணடைந்தது.

## மேற்கோள்கள்

பகுப்பு:1408 பிறப்புகள்
பகுப்பு:நேபாள மன்னர்கள்
பகுப்பு:நேபாள வரலாறு
பகுப்பு:மல்லா வம்சம்
வடிவமைப்புத் தத்துவம்

**வடிவமைப்புத் தத்துவம்** (*Philosophy of design*) என்பது வடிவமைப்பின் வரையறைகள்,  வடிவமைப்பின் அனுமானங்கள், அடிப்படைகள் மற்றும் விளைவுகள் பற்றிய ஓர் ஆய்வு ஆகும். ஒரு வடிவமைப்பு அழகாக மட்டுமல்ல, பயனுள்ளதாகவும், மனித தேவைகளுக்கு ஏற்றதாகவும், சமூக மற்றும் சுற்றுச்சூழல் பொறுப்புடன் இருக்க வேண்டும்” என்ற எண்ணத்தை இத்துறை மையமாகக் கொண்டுள்ளது. பெரும்பாலும் அழகியலின் ஒரு துணைத் துறையாக இருக்கும் இந்தத் துறை,  குறிப்பிட்ட சிக்கல்களின் தொகுப்பில் உள்ள ஆர்வம் அல்லது வடிவமைப்பில் உள்ள மையம்  அல்லது அடிப்படை அக்கறைகளில் உள்ள ஆர்வம் ஆகியவற்றால் வரையறுக்கப்படுகிறது. ஒட்டுமொத்த வடிவமைப்பிற்கான இந்த மையப் பிரச்சனைகளுக்கு மேலதிகமாக, பல வடிவமைப்புத் தத்துவ அறிஞர்கள் இந்தப் பிரச்சனைகளை கலைத் தத்துவம் போன்ற குறிப்பிட்ட துறைகளுக்குப் பொருந்தும் விதத்தில் கருத்தில் கொள்கின்றனர். 

பெரும்பாலான வல்லுநர்கள் அழகியலில் நிபுணத்துவம் பெற்ற தத்துவஞானிகளாக, அழகியல் அறிஞர்களாக இருந்தாலும், பல முக்கிய வடிவமைப்பாளர்களும் கலைஞர்களும் இந்தத் துறைக்கு பங்களித்துள்ளனர். வடிவமைப்புத் தத்துவம் பற்றிய அறிமுகத்திற்கு, இராயல் டேனிசு கலை அகாடமியில் பெர் கேல் எழுதிய கட்டுரை உதவும். 

பயன்பாட்டுத் தன்மை, அழகியல், நெறிமுறையும் மதிப்பீடும், மனித மையம், சுற்றுச்சூழல் பொறுப்பு, புதுமை ஆகியன வடிவமைப்புத் தத்துவத்தின் முக்கிய அம்சங்களாகும். 

## குறிப்பிடத்தக்க நபர்கள்
வடிவமைப்புத் தத்துவவியலாளர்கள், அல்லது வடிவமைப்பின் தத்துவவியல் ஆய்வுடன் தொடர்புடைய தத்துவவியலாளர்கள்:

## மேற்கோள்கள்

பகுப்பு:அறிவியல் மற்றும் தொழில்நுட்ப ஆய்வுகள்
பகுப்பு:ஊடக ஆய்வுகள்
பகுப்பு:துறை வாரியாக மெய்யியல்
பகுப்பு:அழகியல்
4-பீனைல்-4-(1-பிப்பெரிடினைல்)வளையயெக்சனால்

**4-பீனைல்-4-(1-பிப்பெரிடினைல்)வளையயெக்சனால்**  (*4-Phenyl-4-(1-piperidinyl)cyclohexanol*) என்பது C17H25NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனைல்வளையயெக்சைல் பிப்பெரிடின் சேர்மத்தின் வளர்சிதைமாற்றப் பொருளாக இச்சேர்மம் வகைப்படுத்தப்படுகிறது. பீனைல்வளையயெக்சைல் பிப்பெரிடின் சேர்மத்தை பயன்படுத்துபவர்களின் தலை முடியில் 4-பீனைல்-4-(1-பிப்பெரிடினைல்)வளையயெக்சனால் காணப்படுகிறது.

4-பீனைல்-4-(1-பிப்பெரிடினைல்)வளையயெக்சனால் சேர்மமானது ஆய்வக எலிகளில் இயக்கச் செயல்பாடுகளை அதிகரிக்கச் செய்வது நிரூபிக்கப்பட்டுள்ளது. 

## மேலும் காண்க
*1-(1-பீனைல்வளையயெக்சைல்)-4-ஐதராக்சிபிப்பெரிடின்

## மேற்கோள்கள்

பகுப்பு:இரண்டாம்நிலை ஆல்ககால்கள்
பகுப்பு:மூவிணைய அமீன்கள்
பகுப்பு:மனித மருந்து வளர்சிதைப் பொருட்கள்
ஸ்டீபன் (திரைப்படம்)

**ஸ்டீபன்** என்பது 2025ஆம் வெளிவந்த உளவியல் பரபரப்புத் திரைப்படமாகும். இதனை அறிமுக இயக்குநர் மிதுன் பாலாஜி இயக்கினார். திசம்பர் 5, 2025இல் நெற்ஃபிளிக்சு தளத்தில் நேரடியாக வெளியானது. 

## கதைச் சுருக்கம்
கதையின் தொடக்கத்திலேயே தான் 9 பெண்களை கொலை செய்தேன் என்று சரண்டைகிறான். அவன் தான் உண்மையில் கொலை செய்தானா இல்லையா என்பது பரபரப்பாக கதை நகர்கிறது.

## விமர்சனங்கள்
ஆனந்த விகடன் இணையதளத்தில் வந்த விமர்சனத்தில் "முதன்மைக் கதாபாத்திரங்களின் சிறப்பான நடிப்பு, நல்ல மேக்கிங் ஆகியவற்றால் ஈர்க்கும் ‘ஸ்டீபன்’, எழுத்தில் இன்னும் சுவாரஸ்யம் கூட்டியிருந்தால் இன்னும் வலிமையான படமாகியிருக்கும்" என்று எழுதினர். ஏபிபி இணையதளத்தில் வந்த விமர்சனத்தில் "வழக்கமான சைக்கோ சீரியல் கில்லர் படமாக இல்லாமல் வித்தியாசமான சீரியல் கில்லர் படமாக இந்த படம் அமைந்துள்ளது. மேலும், படத்தின் இரண்டாம் பாகத்திற்கு அடித்தளமிடும் வகையில் இறுதிக்காட்சியும் அமைக்கப்பட்டிருக்கும்.  த்ரில்லர் படம் பார்க்க விரும்புபவர்களுக்கு இந்த படம் திருப்தியை உண்டாக்கும்" என்று எழுதினர்.

## மேற்கோள்கள்

## வெளியிணைப்புகள்
*

பகுப்பு:2025 தமிழ்த் திரைப்படங்கள்
வாச்சிக்குடா

**வாச்சிக்குடா** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது ஆலையடிவேம்பு பிரதேச செயலாளர் பிரிவில் அமைந்துள்ளது. இது அக்கரைப்பற்றுக்கு மேற்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:அம்பாறை மாவட்டத்தில் உள்ள ஊர்களும், நகரங்களும்
சித்தார்த்தர் பல்கலைக்கழகம்

**சித்தார்த்தர் பல்கலைக்கழகம்** *(Siddharth University)*  இந்தியாவின் உத்தரபிரதேச மாநிலத்திலுள்ள  சித்தார்த் நகர் மாவட்டம் சித்தார்த் நகரில் கபிலவசத்து என்ற இடத்தில் அமைந்துள்ளது. இது ஒரு மாநில பல்கலைக்கழகமாகும். இப்பல்கலைக்கழகமானது சூன் 17, 2015 அன்று நிறுவப்பட்டது. துணை கல்லூரிகள் முன்னர் தீன் தயாள் உபாத்யாய் கோரக்பூர் பல்கலைக்கழகம் மற்றும் டாக்டர்.ராம் மனோகர் லோகியா அவத் பல்கலைக்கழகத்டன் இணைக்கப்பட்டன.

## இணைப்புக் கல்லூரிகள்
தார் பிரதேசத்தின் ஆறு மாவட்டங்களான மகாராச்கஞ்ச் சித்தார்த் நகர் சந்த் கபீர் நகர், பல்ராம்பூர்பஸ்தி மற்றும் சரவஸ்தி ஆகிய  மாவட்டங்களில் இருந்து 280 க்கும் மேற்பட்ட கல்லுரிகள் பல்கலைக்கழகத்துடன் இணைக்கப்பட்டுள்ளன. அவர்கள் முன்பு தீன் தயாள் உபாத்யாய் கோரக்பூர் பல்கலைக்கழகத்துடன் மற்றும் டாக்டர்.ராம் மனோகர் லோகியா அவத் பல்கலைக்கழகத்துடன் இணைக்கப்பட்டன.

## தலைப்பு
சித்தார்த்தர் பல்கலைக்கழகம் மனிதநேயம், அறிவியல், வணிகம் மற்றும் மேலாண்மை ஆகிய துறைகளில் இளங்கலை மற்றும் முதுகலை படிப்புகளை வழங்குகிறது. இது மூன்று புலங்களைக் கொண்டுள்ளது.  
* கலைப் புலம்
* வணிகவியல் புலம்
* அறிவியல் புலம்

## மேற்கோள்கள்

## வெளியிணைப்புகள்
*

பகுப்பு:உத்தரப் பிரதேசப் பல்கலைக்கழகங்கள்
டேவிசு சோசப் பாக்கியராசு

**டேவிசு சோசப் பாக்கியராசு** *(D.J. Bagyaraj)* இவர் வேளாண் அறிவியல் பல்கலைக்கழகம், பெங்களூர் வேளாண் அறிவியல் பல்கலைக்கழக]]த்தின் அறிவியலாளர் ஆவர். இந்திய அரசின் சுற்றுச்சூழல் மற்றும் வனத்துறை அமைச்சகத்தின், தேசிய பல்லுயிர் ஆணையத்தின் துணை இயக்குநராகவும், மேலும் பல்வேறு ஆராய்ச்சி தொடர்பான நூல்களின் ஆசிரியராகவும் உள்ளார்.   
## மேற்கோள்கள்

பகுப்பு:வாழும் மக்கள்
அக்சை அனந்தபத்மநாபன்

**அக்சை அனந்தபத்மநாபன்** (*Akshay Anantapadmanabhan*) என்பவர் ஒரு கருநாடக இசை மிருதங்கக் கலைஞரும், இசையமைப்பாளரும், தாள வாத்தியக் கலைஞரும் ஆவார்.

## இசை வாழ்க்கை
தென்னிந்திய தாள வாத்தியத்தின் தனித்துவமான வெளிப்பாடுகளில், இவர் ராக், லத்தீன் ஜாஸ், அமெரிக்க ஜாஸ், இந்துஸ்தானி, ஜாஸ் இசைக் கலைஞர்களுடன் இணைந்து பணியாற்றியுள்ளார். இவர் சென்னையின் அனைத்திந்திய வானொலியின் ஏ-கிரேடு கலைஞராகவும், பிரபலமான "கர்நாடிக் 2.0 ரீலோடட்" மற்றும் "தி தயிர் சாதம் ப்ராஜெக்ட்" ஆகிய இந்திய பாரம்பரிய இசை இணைப்புக் குழுக்களின் ஒரு முக்கிய உறுப்பினரகவும் உள்ளார். தனது அண்மைய தனிப்பட்ட திட்டமான "இந்திய தாளங்களை மறுவடிவமைத்தல்" என்பதில்,  மிருதங்கம், கஞ்சிரா, கொன்னக்கோல், பரதநாட்டியம் போன்ற பாரம்பரிய இசைக்கருவிகளுடன் டிஜிட்டல் லூப்பர்கள் மற்றும் ஊடாடும் வரைகலைகளை இணைத்து, இந்தியத் தாளங்களின் எல்லைகளை ஆராய்கிறார்.  இவர் கொன்னக்கோல் மற்றும் இந்திய தாளக்கலை குறித்து என்.ஒய்.யு.ஏ.டி  (அபுதாபி), என்.ஒயு.யு மற்றும் சி.யு.என்.ஒய் (நியூயார்க்) போன்ற கல்வி நிறுவனங்களில் முதுகலை விரிவுரைகளை வழங்கியுள்ளார்.  

## இசைத் தொகுப்புகள்

* "மைலாப்பூர்-ராப்" 2010 ஆம் ஆண்டில், அகசை 'கொன்னக்கோல்' (இந்திய குரல் தாள வாத்தியம்) பயன்படுத்தி, அதை ஒரு ஹிப்-ஹாப்/ராப் வகையாக மாற்றி ஒரு சமகால இசைக் காணொளியாக உருவாக்கினார். 
* "கொன்னக்கோல் ப்ளேஹவுஸ்" 2010 இல், பெங்களூரில் 1000-க்கும் மேற்பட்ட குழந்தைகளுடன் இணைந்து ஒரு சமகால இசைக் காணொளியை உருவாக்கினார். 
* "ஹிஸ் ஃபாதர்ஸ் வாய்ஸ்" 2019-ல் ஹாலிவுட்டில் திரையிடப்பட்ட இந்த திரைப்படத்தில், 'வெப்பன்ஸ் ஆஃப் லவ்' என்ற தனிப்பாடல் உட்பட பல பாடல்களுக்கு மிருதங்கம் வாசித்துள்ளார். 
* "இந்திய தாளங்களை மறுவடிவமைத்தல்" இந்த முன்னோடி தனி இசைத் தயாரிப்பில், இந்தியப் பண்பாட்டின் கருத்துக்களுடன் இணைக்கக்கூடிய இந்தியத் தாளங்களின் கருத்துக்களில் அவர் கவனம் செலுத்துகிறார். 

## விருதுகள்

* உஸ்தாத் பிஸ்மில்லா கான் யுவ புரஸ்கார் 2023, சங்கீத நாடக அகாதமி, தில்லி. 

## மேற்கோள்கள்

பகுப்பு:இந்திய இசைக் கலைஞர்கள்
பகுப்பு:மிருதங்கக் கலைஞர்கள்
பகுப்பு:வாழும் மக்கள்
1-(1-பீனைல்வளையயெக்சைல்)-4-ஐதராக்சிபிப்பெரிடின்

**1-(1-பீனைல்வளையயெக்சைல்)-4-ஐதராக்சிபிப்பெரிடின்**  (*1-(1-Phenylcyclohexyl)-4-hydroxypiperidine*) என்பது C17H25NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனைல்வளையயெக்சைல் பிப்பெரிடின் சேர்மத்தின் வளர்சிதைமாற்றப் பொருளாக இச்சேர்மம் வகைப்படுத்தப்படுகிறது. பீனைல்வளையயெக்சைல் பிப்பெரிடின் சேர்மத்தை பயன்படுத்துபவர்களின் தலை முடி, சிறுநீர், மலம், வியர்வை மற்றும் உமிழ்நீர் ஆகியவற்றில் 1-(1-பீனைல்வளையயெக்சைல்)-4-ஐதராக்சிபிப்பெரிடின் காணப்படுகிறது.

## மேலும் காண்க
*4-பீனைல்-4-(1-பிப்பெரிடினைல்)வளையயெக்சனால்

## மேற்கோள்கள்

பகுப்பு:பிப்பெரிடின்கள்
பகுப்பு:இரண்டாம்நிலை ஆல்ககால்கள்
டைமெத்திலமினோ ஐசோபுரோப்பனால்

**டைமெத்திலமினோ ஐசோபுரோப்பனால்** (*Dimethylaminoisopropanol*) என்பது C5H13NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது ஓர் அமினோ ஆல்ககாலாக  வகைப்படுத்தப்படுகிறது. கரிமத் தொகுப்பு வினைகளில் ஒரு கட்டுமானப் பொருளாகப் பயன்படுத்தப்படுகிறது.  டைமெபிரனால் என்ற பெயரில், இச்சேர்மம் இனோசின் பிரனோபெக்சு போன்ற சில மருந்துப் பொருட்களில் ஒரு செயலில் உள்ள மூலப்பொருளாகவும் பயன்படுத்தப்படுகிறது.

## மேற்கோள்கள்

பகுப்பு:இரண்டாம்நிலை ஆல்ககால்கள்
பகுப்பு:டைமெத்திலமினோ சேர்மங்கள்
குரோமைல் குளோரைடு

**குரோமைல் குளோரைடு** (*Chromyl chloride*) என்பது CrO2Cl2 என்ற மூலக்கூறு வாய்பாட்டைக் கொண்ட ஒரு கனிம வேதியியல் சேர்மமாகும்.  குரோமிக் அமிலத்தின் முறையான டைகுளோரைடு உப்பான இது செம்பழுப்பு நிறத்திலும் அறை வெப்பநிலையில் ஆவியாகும் திரவமாகவும்  உள்ளது. இப்பண்பு இடைநிலை உலோகச் சேர்மங்களுக்குரிய அசாதாரணமான ஒரு பண்பாகும்..

## தயாரிப்பு
செறிவூட்டப்பட்ட கந்தக அமிலத்தின் முன்னிலையில் பொட்டாசியம் குரோமேட்டு அல்லது பொட்டாசியம் டைகுரோமேட்டை ஐதரசன் குளோரைடுடன் சேர்த்து வினைபுரியச் செய்து, பின்னர் காய்ச்சி வடித்தல் மூலம் குரோமைல் குளோரைடைத் தயாரிக்கலாம்.

:K2Cr2O7 + 6 HCl  → 2 CrO2Cl2 + 2 KCl + 3 H2O

கந்தக அமிலம் நீர்நீக்கும் முகவராக செயல்படுகிறது. இந்த வினை, குளோரைடு சோதனை, ஒரு குறிப்பிடத்தக்க சிவப்பு நிற உற்பத்தியை அளிக்கிறது. ஒரு காலத்தில் குளோரைடுக்கான சோதனையாக இவ்வினை பயன்படுத்தப்பட்டது. புளோரைடு, புரோமைடு, அயோடைடு அல்லது சயனைடு முன்னிலையில் இதே போன்ற சேர்மம் எதுவும் உருவாகாது.  இது குளோரைடுகளுக்கு மட்டுமே உரிய குறிப்பிட்ட சோதனையாக அமைகிறது.

குரோமியம் டிரையாக்சைடை நீரற்ற ஐதரசன்  குளோரைடு வாயுவுடன் வினைக்கு உட்படுத்துவதன் மூலமும் இதை நேரடியாகத் தயாரிக்கலாம்.

:CrO3 + 2 HCl ⇌ CrO2Cl2 + H2O

ஐதரசன் குளோரைடுக்குப் பதிலாக பதிலாக டிரிடைல் குளோரைடு பயன்படுத்தப்படும்போது, ​​உருவாகும் விளைபொருட்கள் CrO2Cl2 மற்றும் ஆல்காக்சைடுகளான CrO2Cl(OCPh3) மற்றும் CrO2(OCPh3)2 (Ph = C6H5) என்பனவாகும்.

## வினைகள்
குரோமைல் குளோரைடு ஒரு இலூயிசு அமிலமும் ஒரு தீவிரமான ஆக்சிசனேற்றியுமாகும். வளையயெக்சேனுடன் இது வினைபுரிந்து குளோரோ வளையயெக்சேன், குளோரோவளையயெக்சனோன் மற்றும் பிற சேர்மங்களைத் தருகிறது.   

குரோமைல் குளோரைடு, உள்நிலை ஆல்கீன்களை ஆல்பா-குளோரோகீட்டோன்கள் அல்லது தொடர்புடைய வழிப்பொருட்களாக ஆக்சிசனேற்றம் செய்கிறது.   இது எடார்டு வினை வழியாக பென்சைலிக் மெத்தில் குழுக்களையும் தாக்கி ஆல்டிகைடுகளை உருவாக்கும். டைகுளோரோமீத்தேன் இந்த வினைகளுக்கு ஒரு பொருத்தமான கரைப்பானாகும்.

வழக்கமான இலூயிசு காரங்களுடன் வினைபுரியும்போது, ​​குரோமைல்  குளோரைடு, CrO2Cl2(2,2'-பைபிரிடின்) போன்ற கூட்டுச் சேர்மங்களை உருவாக்குகிறது.:

:

## பாதுகாப்பு

குரோமைல் குளோரைடு மிகவும் அரிக்கும் தன்மை கொண்டது. தோல் மற்றும் கண்களை எளிதில் எரித்துவிடும். மனிதர்களுக்கு புற்றுநோயை ஏற்படுத்தக்கூடிய ஒரு சாத்தியமான காரணியாகும்.

## மேற்கோள்கள்

## வெளி இணைப்புகள்
* CDC - NIOSH Pocket Guide to Chemical Hazards - Chromyl Chloride

பகுப்பு:குரோமியம்(VI) சேர்மங்கள்
பகுப்பு:ஆக்சி குளோரைடுகள்
பகுப்பு:ஆக்சிசனேற்றிகள்
பகுப்பு:புற்றீணிகள்
பகுப்பு:குரோமியம்-ஆக்சிசன் சேர்மங்கள்
பகுப்பு:குரோமியம் - ஆலசன் சேர்மங்கள்
காங்கி ஆறு

**காங்கி ஆறு** (*Gaangi River*) இந்தியாவின் உத்தரப் பிரதேச மாநிலத்தில் ஓடும் ஒரு சிறிய ஆறாகும். கங்கி ஆறு என்ற பெயராலும் இது அழைக்கப்படுகிறது. கேரகட்டு நகரத்திலிருந்து சுமார் 4 கி.மீ தொலைவில் கோமதி ஆற்றில்  உருவாகி, இயவுன்பூர் மற்றும் ஆசம்கர் மாவட்டங்களின் வழியாகப் பாய்ந்து, இறுதியாக காசிப்பூர் மாவட்டத்தின் கரந்தா வட்டாரத்தில் அமைந்துள்ள மெயின்பூர் கிராமத்தில் கலக்கிறது. 

## மேற்கோள்கள்

பகுப்பு:உத்தரப் பிரதேச ஆறுகள்
பகுப்பு:உத்தரப் பிரதேசப் புவியியல்
ஹரிதன்

**ஹரிதன்** (*Harita*) (சமசுகிருதம்:|हारीत|translit=Hārīta), சமசுகிருத புராணங்களில், அயோத்தி நாட்டு மன்னர் ஹரிதன், சூரிய குல மன்னரான  யௌவனாஷ்வனின் மகனாகவும், மன்னர் அம்பரீசனின் பேரனாகவும் கூறுகிறது.மன்னர் ஹரிதன் தனது பாவங்களுக்குப் பரிகாரமாக, அடையாளப்பூர்வமாகத் தனது இராச்சியத்தை விட்டு வெளியேறியதாக நம்பப்படுகிறது. 

ஸ்ரீபெரும்புதூர் தல புராணத்தின்படி, ஹரிதன் ஸ்ரீபெரும்புதூரில்ல் தவம் இயற்றி  முடித்த பிறகு, அவருக்கும் அவரது சந்ததியினருக்கும் நாராயணனால் பிராமணர் என்ற நிலை வழங்கப்பட்டது.

## தொன்ம வரலாறு
ஸ்ரீபெரும்புதூரின் தல வரலாற்றின்படி, அயோத்தி நாட்டு மன்னர் ஹரிதன் ஒருமுறை வேட்டைக்குச் சென்றபோது, ஒரு புலி ஒரு பசுவைத் தாக்குவதைக் கண்டான். அந்தப் பசுவைக் காப்பாற்றுவதற்காக, அவன் அந்தப் புலியைக் கொன்றான், ஆனால் அந்தப் பசுவும் இறந்துவிட்டது. அவன் தன் செயலால் வருந்தியபோது, ஒரு அசரீரி அவனிடம் ஸ்ரீபெரும்புதூருக்குச் சென்று, கோயில் குளத்தில் நீராடி, நாராயணனிடம் மன்னிப்புக் கோருமாறும், அவர் அவனது பாவங்களைப் போக்குவார் என்றும் கூறியது. அரசன் இந்த அறிவுரையைப் பின்பற்றினான். அதன் பிறகு, நாராயணன் அவனுக்குக் காட்சியளித்து, அவனது பாவங்களைப் போக்கியதாகக் கூறப்படுகிறது. மேலும், அரசன் இத்தனை ஆண்டுகளாக சத்திரியனாக இருந்தபோதிலும், தனது அருளால் அவனும் அவனது சந்ததியினரும் இனி பிராமண நிலையை அடைவார்கள் என்று திருமால் அருளியதாகக் கூறப்படுகிறது.
## இதனையும் காண்க
* சூரிய குலம்
## மேற்கோள்கள்

பகுப்பு:இந்து தொன்மவியல் மாந்தர்
உலோதி பாபா மந்திர்

**உலோதி பாபா மந்திர்** (*Lodi Baba Mandir*) இந்தியாவின் உத்தரப் பிரதேச மாநிலத்தில், அமேதி மாவட்டத் தலைமையகமான கௌரிகஞ்சு நகரத்தில் அமைந்துள்ள ஓர் இந்து கோயிலாகும். உலோதி பாபா தாம் என்ற பெயராலும் இக்கோயில் அழைக்கப்படுகிறது. இரேபரேலி - சுல்தான்பூர் சாலையில் உலோதி பாபா மந்திர் அமைந்துள்ளது. மாநிலத் தலைநகர் லக்னோவிலிருந்து சுமார் 125 கி.மீ (78 மைல்) தொலைவிலும், தேசியத் தலைநகர் தில்லியிலிருந்து 550 கி.மீ (340 மைல்) தொலைவிலும், அயோத்தியிலிருந்து 100 கி.மீ (62 மைல்) தொலைவிலும் அமைந்துள்ளது.  ஆலயம் உலோதி வீர் பாபாவுக்காக  அர்ப்பணிக்கப்பட்டுள்ளது. 

கௌரிகஞ்சு சந்தைக்கு மேற்கே உள்ள வடிகாலுக்கு அருகில் உலோதி பாபா கோயில் அமைந்துள்ளது; அந்த வடிகால் உலோதி நாலா என்றும் அழைக்கப்படுகிறது. உள்ளூர் மக்களிடையே பிரபலமான இந்தக் கோயில், அவர்களின் நம்பிக்கையின் மையமாகவும் திகழ்கிறது. இருப்பினும், இந்த இடம் இன்னும் ஓர் எளிமையான வழிபாட்டுத் தலமாகவே உள்ளதுடன், கௌரிகஞ்சிற்கு வரும் இரயில்களில் பயணிப்பவர்களுக்கு ஒரு அடையாளமாகவும் விளங்குகிறது.

## போக்குவரத்து
இலக்னோவில் உள்ள சௌத்ரி சரண் சிங் விமான நிலையம், உலோதி பாபா கோயிலை அடைய அருகிலுள்ள விமான நிலையமாகும். கௌரிகஞ்சு இரயில் நிலையம் ஒரு முக்கியமான இரயில் நிலையமாகும். நாட்டின் அனைத்து முக்கிய நகரங்களிலிருந்தும் வரும் இரயில்களால் இது இணைக்கப்பட்டுள்ளது. உலோதி பாபா மந்திர்  ரேபரேலியிலிருந்து தாண்டா செல்லும் தேசிய நெடுஞ்சாலை 128-இல் (இந்தியா) அமைந்துள்ளது. இது சாலை மார்க்கமாகவும் நன்கு இணைக்கப்பட்டுள்ளது.

## மேற்கோள்கள்

பகுப்பு:அமேதி மாவட்டம்
பகுப்பு:உத்தரப் பிரதேச இந்துக் கோயில்கள்
வில்லியம் திரிச்சர்

சர் **வில்லியம் ஊட் திரிச்சர்** (ஆங்கிலம்; மலாய்: *William Hood Treacher*); '''KCMG''' (1 திசம்பர் 18493 மே 1919) என்பவர் பிரித்தானிய குடியேற்ற நிர்வாகி; நீரிணைக் குடியேற்றங்களின் பிரித்தானிய முதல்வர்; பிரித்தானிய வடக்கு போர்னியோவின் ஆளுநர்; மற்றும் லபுவான் தற்காலிக காவல்துறை நீதிபதியாகவும் பணியாற்றியவர் ஆவார்.

1892 மார்ச் 10-ஆம் தேதி, கிள்ளானில் ஆங்கிலோ சீனப் பள்ளியை *([[:en:Anglo Chinese School, Klang|Anglo Chinese School]])* நிறுவியவர் எனும் பெருமையையும் பெறுகிறார்..

## வாழ்க்கை
இங்கிலாந்து, வெல்லிங்டன் நகரில் பிறந்த வில்லியம் ஊட் திரிச்சர் அவர்களின் தந்தையின் பெயர் ஜோசப் இசுகிப்பர் திரிச்சர் *(Joseph Skipper Treacher).* தாயாரின் பெயர் பவுலின் லூயிஸ் பிளாஞ்ச் *(Pauline Louise Blanche Pierret).*

1871-ஆம் ஆண்டில் சிங்கப்பூர் வழியாக லபுவானை வந்தடைந்தார். லபுவானில் தற்காலிக காவல்துறை நீதிபதியாக நியமிக்கப்பட்டார். 1843 முதல் சரவாக் இராச்சியத்தில் மருத்துவராகவும், 1848 முதல் லபுவான் பிரித்தானிய முடியாட்சியில் காலனிய அறுவை சிகிச்சை நிபுணராகவும் இருந்த ஜான் கவரோன் திரிச்சரின் *(John Gavaron Treacher)* என்பவர் வில்லியம் திரிச்சரின் உறவினர் ஆவார்.

## பதவிகள்
1873-இல் லபுவானின் காலனிய செயலாளராக *(Colonial Secretary of Labuan)* வில்லியம் திரிச்சர் நியமிக்கப்பட்டார். பின்னர் வடக்கு போர்னியோவின் முதல் ஆளுநராக (1881–1887) நியமிக்கப்பட்டார். அடுத்து சிலாங்கூர் மாநிலத்தின் 6-ஆவது பிரித்தானிய முதல்வராக (1892–1896) நியமிக்கப்பட்டார். 

அதன் பின்னர்  பேராக் மாநிலத்தின் 6-ஆவது பிரித்தானிய முதல்வராக (1896–1902) நியமிக்கப்பட்டார். இறுதியாக பிரித்தானிய மலாயாவின் இரண்டாவது ஆளுநராக (1901–1904) நியமிக்கப்பட்டார்.

## மேலும் காண்க
* ஜேம்ஸ் கத்திரி டேவிட்சன்
* ஜேம்ஸ் பர்ச்
* பிராங்க் சுவெட்டன்காம்
* எட்வர்ட் ஜென்ட்
* இயூ லோ
 
## மேற்கோள்கள்

## கூடுதல் சான்றுகள்
* Walford's County Families of the United Kingdom (1920)
* The Suffrage Annual and Women's Who's who (1913), Stanley Paul
*

## வெளி இணைப்புகள்
* WorldStatesmen – Malaysia
* 
* 

பகுப்பு:1849 பிறப்புகள்
பகுப்பு:1919 இறப்புகள்
பகுப்பு:பேராக் வரலாறு‎
பகுப்பு:சபாவின் வரலாறு
பகுப்பு:லபுவான்
பகுப்பு:சரவாக் வரலாறு
பகுப்பு:பிரித்தானிய மலாயா‎
பகுப்பு:பிரித்தானிய போர்னியோ
பகுப்பு:போர்னியோவின் வரலாறு
தேசிய நாடகப் பள்ளி, வாரணாசி

**தேசிய நாடகப் பள்ளி, வாரணாசி** (*National School of Drama, Varanasi*) என்பது இந்தியாவில் உத்தரப் பிரதேசத்தில் வாரணாசியில் உள்ள ஒரு தேசிய நாடகப் பள்ளி ஆகும். இது புது தில்லியில் உள்ள  தேசிய நாடகப் பள்ளியின் புதிய விரிவாக்க மையமாகும். இது 2018ஆம் ஆண்டில் இந்திய பாரம்பரிய நாடகம் மற்றும் நாட்டிய சாசுதிரம் குறித்த ஒரு வருட பயிற்சியை வழங்குவதற்காக புது தில்லியில் நிறுவப்பட்டது. இது இந்திய அரசின் கலாச்சார அமைச்சகத்தின் கீழ் உள்ள ஒரு தன்னாட்சி நிறுவனமாகும்.

## பாடம்
தேசிய நாடகப் பள்ளியின் வாரணாசி மையம், இந்திய பாரம்பரிய நாடகம் மற்றும் நாட்டிய சாசுதிரம் குறித்த ஒரு வருட பயிற்சியினை இந்திய மாணவர்களுக்கு வழங்குகிறது. இது உறைவிட பயிற்சி ஆகும்.

## தொகுக்கப்பட்ட நாடகங்கள்

* ஸ்வப்னவாசவதட்டம்
* சத்யவாடி ராஜா ஹரிஷ் சந்திரா
* பகவத்ஜுகம்
* அபிஜ்ஜன் சகுந்தலம்
* அபிஜ்ஜன் சகுந்தலம்
* ரங் சங்கீதம்

## திருவிழாக்கள்

* ரங் காசி 
* பாரத் ரங் மகோத்சவ் 
* பனாரஸ் ரங் மோகத்சவ் 

## அரும்பொருள் களஞ்சியம்
நாட்டிய சாசுதிரத்தின் பாரம்பரியத்திற்கு அர்ப்பணிக்கப்பட்ட தேசிய நாடகப் பள்ளி, 2018ஆம் ஆண்டில் வாரணாசி மையத்தினை ரஅரும்பொருள் களஞ்சியமாக அமைத்துள்ளது.

## மேலும் காண்க

* இந்தியாவில் கல்வி
* வாரணாசியில் கல்வி
* தேசிய நாடகப் பள்ளி

## மேற்கோள்கள்

பகுப்பு:உத்தரப் பிரதேசக் கல்லூரிகள்
பகுப்பு:இந்திய நாடகத் துறை
பகுப்பு:இந்தியாவில் நிகழ்த்து கலை கல்வி
மொகில்

**மொகில்** (*Mohil*), **மியால்**, **மோயல்** அல்லது **மோகல்** என்பது சௌகான் ராஜபுத்திரர்களின் ஒரு குலமாகும்.

உள்ளூர் பாரம்பரியத்தின்படி, லடவுன் பகுதியின் ஆட்சியாளரான ராவ் ஜெய் சிங், தண்ணீர் எடுக்க நகர வாயில் வழியாகச் செல்லும் பெண்கள் குழுவைப் பார்த்துக் கொண்டிருந்தார். ஒரு அச்சுறுத்தும் காளை சாலையில் வந்தது. ஒரு முஸ்லிம் பெண், காளையைக் கையால் தடுத்து வழியிலிருந்து தள்ளிவிட்டார். அந்தப் பெண்ணின் தைரியத்தினையும் வீரத்த்தினையும் பார்த்த ராவ், அந்தப் பெண்ணால் மிகவும் ஈர்க்கப்பட்டார். இத்தகைய துணிச்சலான பெண்ணின் சந்ததியினர் துணிச்சலானவர்களாக இருப்பார்கள் என்று நினைத்து, ராஜா அவளை தனது தந்தைக்கு திருமணம் செய்து கொள்ள முன்மொழிந்தார். ராஜா ஒரு முஸ்லிமாக மாற வேண்டும் என்ற நிபந்தனையின் பேரில் அந்தப் பெண் தனது சம்மதத்தை அளித்தார். இருப்பினும், மொகில்களின் வரலாறு தெரியவில்லை மற்றும் கண்டுபிடிக்கப்படவில்லை என்பதால், இராசத்தானி கியாத்தில் இது குறித்த எந்த தகவலும் குறிப்பிடப்படவில்லை. 

## மேற்கோள்கள்

பகுப்பு:இந்திய இனக்குழுக்கள்
ஜான் பிக்கர்சிகில் ரோட்ஜர்

சர் **ஜான் பிக்கர்சிகில் ரோட்ஜர்** (ஆங்கிலம்; மலாய்: *John Pickersgill Rodger*); '''KCMG''' (12 பிப்ரவரி 185119 செப்டம்பர் 1910) என்பவர் பிரித்தானிய குடியேற்ற நிர்வாகி; 1904 முதல் 1910 வரை கோல்ட் கோஸ்ட் நாட்டின் ஆளுநராகத் தன் பதவியை நிறைவு செய்வதற்கு முன்பு, அவர் சில மலாயா கூட்டமைப்பு மாநிலங்களில் பிரித்தானிய ஆளுநராகப் *([[:en:Resident (title)|Resident]])* பணியாற்றினார்.

## வாழ்க்கை
ஜான் பிக்கர்சிகில் ரோட்ஜர், 1851-ஆம் ஆண்டு இலண்டனில் உள்ள மேரிலேபோன் நகரில் பிறந்தார். அவர் சர் ராபர்ட் ரோட்ஜர் *(Sir Robert Rodger)* என்பவரின் இரண்டாவது மகன் ஆவார். ஜான் ரோட்ஜரின் தாயாரின் பெயர் சோபியா நீ பிக்கர்ஸ்கில் *(Sophia née Pickersgill).* இவரின் தந்தை ராபர்ட் ரோட்ஜர் ஒரு நில உடைமையாளர்; மற்றும் அமைதி நீதிபதி எனும் பொறுப்பு வகித்தவர். 

ஜான் ரோட்ஜர், 1865-இல் கென்ட் நகரில் *([[:en:Kent|Kent]])* உயர்க் காவல்துறை அதிகாரியாகப் பணிபுரிந்தார்; இவர் ஈத்தோன் கல்லூரியில் *([[:en:Eton College|Eton College]])* உய்ர்க்கல்வி பெற்றார்; மேலும் 1870-இல் ஆக்சுபோர்டு மாநகரில் உள்ள கிறிஸ்ட் சர்ச் கல்லூரியில் பட்டம் பெற்றார்.

## பதவிகள்
1877-ஆம் ஆண்டு பிரித்தானிய வழக்கறிஞர் சங்கத்தில் ரோட்ஜர் அனுமதிக்கப்பட்டார். பின்னர் அவர் பிரித்தானிய காலனிய சேவையில் சேர்ந்தார்.[1][2] 1882-ஆம் ஆண்டு, அவர் சிலாங்கூரில் தலைமை நீதிபதியாகவும்; நில ஆணையராகவும் நியமிக்கப்பட்டார். பின்னர் அவர் பிரித்தானிய மலாயாவில் உள்ள பகாங், சிலாங்கூர்; மற்றும் பேராக் ஆகிய மாநிலங்களின் பிரித்தானிய ஆளுநராகப் பொறுப்பு வகித்தார். இறுதியாக 1904-ஆம் ஆண்டு கோல்ட் கோஸ்ட்டின் *(Gold Coast British colony)* ஆளுநராக நியமிக்கப்பட்டார் 

மேற்கு ஆப்பிரிக்காவின் பிரித்தானிய கானாவில் பதவியில் இருந்தபோது, அந்த நாட்டின் உள்கட்டமைப்பு மேம்பாட்டில் கூடுதல் கவனம் செலுத்தினார். அக்ராவில் புதிய ஒரு துறைமுகத்தை உருவாக்குவதில் அவர் முக்கிய பங்கு வகித்தார். அங்குள்ள கொக்கோ தொழிலுக்குச் சேவை செய்வதற்காக குமாசி நகரில் *([[:en:Kumasi|Kumasi]])* ஒரு தொடர்வண்டி பாதையை உருவாக்குவதற்கு பெரும் பங்களிப்புகளை வழங்கினார்.

## இறப்பு
பிரித்தானிய காலனிய சேவையிலிருந்து ஓய்வு பெற்ற சிறிது காலத்திலேயே உடல்நலக்குறைவு காரணமாக அவர் இலண்டனில் செப்டம்பர் 1910-இல் காலமானார். அப்போது அவருக்கு வயது 59.

## மேலும் காண்க
* ஜேம்ஸ் கத்திரி டேவிட்சன்
* வில்லியம் திரிச்சர்
* பிராங்க் சுவெட்டன்காம்
* எட்வர்ட் ஜென்ட்
* இயூ லோ
 
## மேற்கோள்கள்

## வெளி இணைப்புகள்
*WorldStatesmen - Malaysia
*Gold Coast Administrations
*Victoria Institution

பகுப்பு:1851 பிறப்புகள்
பகுப்பு:1910 இறப்புகள்
பகுப்பு:பேராக் வரலாறு‎
பகுப்பு:பிரித்தானிய மலாயா‎
பகுப்பு:மலேசிய வரலாறு
பகுப்பு:கானா
நளினி மனோகரன்

**நளினி மனோகரன்** (*Nalini Manokaran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் குப்பம் கிராமத்தினைச் சேர்ந்தவர். பத்தாம் வகுப்பு வரைக் கல்வி பயின்றுள்ள நளினி,  அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போளூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1965 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பெ. சு. விஜயகுமார்

**பெ. சு. விஜயகுமார்** (*P. S. Vijayakumar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் போளூர் பகுதியினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போளூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1954 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
கனடிய சுகாதார அறிவியல் அகாதமி

**கனடா சுகாதார அறிவியல் அகாதமி** (*Canadian Academy of Health Sciences*) என்பது கனடாவின் முன்னணி சுகாதார மற்றும் உயிரி மருத்துவ விஞ்ஞானிகள் மற்றும் அறிஞர்களை ஒன்றிணைக்கும் ஒரு அமைப்பு ஆகும். கனடாவில் அறிஞர்களுக்கு வழங்கப்படும் மிக உயர்ந்த கௌரவமான கனடிய அகாடமிகள் கவுன்சிலின் (CCA) உள்ளடக்கிய மூன்று தேசிய அகாடமிகளில் இதுவும் ஒன்றாகும். மற்றவை  ராயல் சொசைட்டி மற்றும் கனடிய பொறியியல் அகாடமி ஆகும் . 

கனடா சுகாதார அறிவியல் அகாதமி என்பது கனடாவின் சுகாதார அறிவியல் துறையில் ஒரு அதிகாரப்பூர்வமான மற்றும் நம்பகமான குரலாக செயல்படுகிறது. இது முக்கியமாக இரண்டு செயல்பாடுகளைக் கொண்டுள்ளது a) கனடியர்களைப் பாதிக்கும் அவசர சுகாதார விடயங்களில் மதிப்பீடுகளை நடத்துதல் b) பெல்லோஷிப்பிற்கான தேர்தல்கள் மூலம் சுகாதார அறிவியலில் சிறந்த சாதனை படைத்த நபர்களை அங்கீகரித்தல். CAHS உறுப்பினர்கள் பெயருக்குப் பிந்தைய எழுத்துக்களான FCAHS (கனடிய சுகாதார அறிவியல் அகாடமியின் பெல்லோ) ஐப் பயன்படுத்த உரிமை உண்டு. சுருக்கமாக கூறினால் அறிவியல் நிபுணர்கள், சீராக ஆய்வு செய்ய அடித்தளம் அமைக்கும் செயல்பாட்டு மையம் ஆகும்.

## உறுப்பினர் அமைப்பு (Fellowship)
ஒரு துறையில் உயர்திறமை, ஆராய்ச்சி அல்லது சேவை, சாதனை, நீண்ட காலப் பங்களிப்பு செய்தவர்களுக்கு வழங்கப்படும் மரியாதை வாய்ந்த உறுப்பினர் பதவிதான் ஃபெல்லோஷிப். பெயருக்கு பின்னால் பொதுவாக FCAHS (Fellow of the Canadian Academy of Health Sciences) எனப் பயன்படுத்துவர்.

* சுகாதார அறிவியல் துறைகளில் சிறப்பான பங்களிப்புச் செய்த முன்னணி நிபுணர்கள்.
* கடுமையான தேர்வு மற்றும் மதிப்பீட்டு முறையின் மூலம் உறுப்பினர்களாகத் தேர்வு.
* உறுப்பினர்கள் அகாடமியின் அறிவியல் பணிகளுக்கு வழிகாட்டியாகச் செயல்படுவர்.

## முக்கிய பணிகள்
* கனடியர்களைப் பாதிக்கும் அவசர சுகாதாரப் பிரச்சனைகள் குறித்து சுதந்திரமான, ஆதார அடிப்படையிலான மதிப்பீடுகளை வழங்குதல்.
* சுகாதாரக் கொள்கை மற்றும் நடைமுறைகளை மேம்படுத்தக்கூடியத் தீர்வுகளை வழங்குதல்.
* சுகாதாரத் துறையில் ஆராய்ச்சி, கொள்கை, புதுமை ஆகியவற்றை ஊக்குவித்தல்.
* சுகாதார அறிவியலில் சிறப்பான பங்களிப்புச் செய்தவர்களை அங்கீகரித்து ஃபெலோஷிப் வழங்குதல்.
* அடிப்படை அறிவியல் முதல் சமூக அறிவியல் மற்றும் மக்கள் தொகை ஆரோக்கியம் வரை அனைத்து துறைகளையும் இணைத்து செயல்படுதல்.
சுருக்கமாகச் சொன்னால் கனடாவின் சுகாதார அறிவியல் அறிவுரைகளுக்கான உயரிய ஆலோசனை அமைப்பு என்பது இதன் அடையாளம்.

## மேற்கோள்கள்

பகுப்பு:கனடாவில் மருத்துவம்
திருக்கொண்டைமடு

**திருக்கொண்டைமடு** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது வாகரைக்குத் தெற்கே சுமார் 25 கிலோமீட்டர் தூரத்தில் அமைந்துள்ளது. மரதங்கடவலையிலிருந்து ஆரம்பமாகும் ஏ-11 நெடுஞ்சாலை திருக்கொண்டைமடுவில் முடிவடைகிறது. மட்டக்களப்பையும் திருகோணமலையையும் இணைக்கும் ஏ-15 நெடுஞ்சாலை இவ்வூரினூடாகச் செல்கிறது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
நரிங்கி

**நரிங்கி** *(Narangi)* என்பது இந்தியாவின் மகாராட்டிர மாநிலத்தின் பால்கர் மாவட்டம் விரார் நகரில் உள்ள ஒரு கிராமம் ஆகும்.

## புவியியல்
. என்ற புவியியல் ஆள்கூறுகளில் நரிங்கி கிராமம் கடல்மட்டத்திலிருந்து சராசரியாக 11 மீட்டர் (36 அடி) உயரத்தில் உள்ளது. இந்தக் கிராமத்தின் காலநிலை வெப்பமண்டல வகையைச் சேர்ந்ததாகும். கோடை காலத்தில் ஈரப்பதம் மிக அதிகமாகவும் குளிர்காலத்தில் காலநிலை பெரும்பாலும் வறண்டதாகவும் இருக்கும். அதிகம் முதல் மிக அதிகம் வரையிலான  மழைப்பொழிவு பெறும் பகுதியில் நரிங்கி அமைந்துள்ளது. ஒவ்வோர் ஆண்டும் சூன் முதல் செப்டம்பர் வரையிலான பருவமழை காலத்தில், இப்பகுதி பெரும்பாலும் பேரழிவு தரும் மழையை எதிர்கொள்கிறது.

## நிர்வாகம்
நரிங்கி கிராமம் சமீபத்தில் உருவாக்கப்பட்ட வசாய்-விரார் மாநகராட்சியின் அதிகார வரம்பிற்கு உட்பட்டதாகும். மாநகராட்சியின் 5ஆவது வார்டின் கீழ் இக்கிராமம் வருகிறது. பகுசன் விகாசு ஆகாடி கட்சியைச் சேர்ந்த வசந்த் மங்கேலா இந்தப் பகுதியின் மாமன்ற உறுப்பினராக உள்ளார். இவர் ஒரு சமூக சேவகர் மற்றும் மணல் அள்ளுவதில் உறிஞ்சும் பம்புகளைப் பயன்படுத்துவதற்கு எதிராகப் போராடும் பாரம்பரிய மணல் அள்ளுபவர்களின் அமைப்பான ஜெய் பவானி ரெட்டி உத்பாதக் கூட்டுறவு சங்கத்தின் தலைவராகவும் உள்ளார்.

## மக்கள் தொகை
இக்கிராமத்தில் வசிக்கும் மக்கள் பெரும்பாலும் மங்கேலா சமூகத்தைச் சேர்ந்தவர்கள். 'மங்கேலா' என்ற வார்த்தையின் சொற்பிறப்பியல் மராத்தி மொழியில் மீன்பிடி வலைகள் என்று பொருள்படும் மங் என்ற வார்த்தையிலிருந்தும், எலா என்றால் மக்கள் என்ற பொருள்படும்  வார்த்தையிலிருந்தும் வந்தது. உண்மையில், இந்த வார்த்தைக்கு மீனவர் என்று பொருள், மங்கேலா கோலி என்பது கோலி மீனவர்களின் சமூகமாகும்.

## மேற்கோள்கள்

பகுப்பு:தானே மாவட்டத்திலுள்ள ஊர்களும் நகரங்களும்
பகுப்பு:மகாராட்டிரம்
ஈழ தேசிய விடுதலை முன்னணி

**ஈழ தேசிய விடுதலை முன்னணி** (*Eelam National Liberation Front*, **ENLF**) என்பது இலங்கைத் தமிழ்ப் போராளிக் குழுக்களை ஒழுங்கமைத்த ஒரு குறுகிய கால (1984–1986) கூட்டணி அமைப்பாகும்.

## வரலாறு
1984 ஏப்பிரலில் திமுக தலைவர் மு. கருணாநிதி ஐந்து முக்கிய தமிழ்ப் போராளிக் குழுக்களான ஈழமக்கள் புரட்சிகர விடுதலை முன்னணி (ஈபிஆர்எல்எஃப்), ஈழப் புரட்சி அமைப்பு (ஈரோசு), தமிழீழ விடுதலைப் புலிகள், தமிழீழ மக்கள் விடுதலைக் கழகம் (புளொட்), தமிழீழ விடுதலை இயக்கம் (டெலோ) ஆகியவற்றின் தலைவர்களை ஈழக்குழுக்களை ஒன்றிணைக்கும் நோக்கில் பேச்சுவார்த்தைக்கு அழைத்தார். கே. பத்மநாபா (ஈபிஆர்எல்எஃப்), பாலகுமாரன் (ஈரோசு), சிறீ சபாரத்தினம் (டெலோ) ஆகியோர் அழைப்பை ஏற்றுக்கொண்டனர், ஆனால் வேலுப்பிள்ளை பிரபாகரன் (விடுதலைப் புலிகள்), உமா மகேஸ்வரன் (புளொட்) ஆகியோர் ஏற்றுக்கொள்ளவில்லை.

சிறிது காலத்திற்குப் பிறகு ஈபிஆர்எல்எஃப், ஈரோசு, டெலோ ஆகியவை ஈழ தேசிய விடுதலை முன்னணியை உருவாக்கின. அதன் தொடக்கக் கூட்டம் சென்னையில் உள்ள ஈபிஆர்எல்எஃப் அலுவலகத்தில் நடைபெற்றது, அவ்வியக்கத்தைச் சேர்ந்த ரமேஷ் இக்கூட்டணிக்கு செயலாளராகத் தேர்ந்தெடுக்கப்பட்டார். கூட்டத்திற்குப் பிறகு பத்மநாபா, பாலகுமாரன், சிறீ சபாரத்தினம் ஆகியோர் ஓர் அறிக்கையை வெளியிட்டனர்:

ஈழ தேசிய விடுதலை முன்னணி உறுப்பினர்கள் தங்கள் பொதுவான இலக்கை அடைய ஒன்றிணைந்து செயல்படுவார்கள் என்றாலும், அவர்கள் ஒவ்வொருவரும் தங்கள் தனித்துவமான அடையாளத்தைத் தக்க வைத்துக் கொள்வார்கள். பிற முக்கிய விடுதலைக் குழுக்களையும் இக்கூட்டணியில் சேர அழைக்கப்பட்டன.

### விடுதலைப் புலிகள்
1985 முற்பகுதியில் பிரபாகரன் இணைய முடிவு செய்தார். 1985 ஏப்ரல் 10 அன்று சென்னையிலுள்ள பிரசிடென்சி உணவகத்தில் விடுதலைப் புலிகள், முன்னணி ஆகியவற்றின் மூத்த உறுப்பினர்கள் சந்தித்தனர். இக்கூட்டத்தில் பிரபாகரன், ராஜநாயகம், அன்டன் பாலசிங்கம் (விடுதலைப் புலிகள்); பத்மநாபா, குலசேகரன், ரமேஷ் (ஈபிஆர்எல்எஃப்); பாலகுமாரன், முகிலன் (ஈரோசு); சிறீ சபாரத்தினம், மதி (டெலோ) ஆகியோர் கலந்து கொண்டனர். இக்கூட்டத்திற்குப் பிறகு கூட்டாக ஓர் அறிக்கை வெளியிடப்பட்டது:

ஈழ தேசிய விடுதலை முன்னணியின் உறுப்பினர்கள் கூட்டு அரசியல் முடிவுகளை எடுக்கவும், இராணுவ நடவடிக்கைகளை ஒருங்கிணைக்கவும் ஒப்புக்கொண்டனர்.

### கலைப்பு
1986 பெப்ரவரியில், விடுதலைப் புலிகள் இக்கூட்டணியில் இருந்து வெளியேறினர். ஏப்ரல் 1986 வாக்கில், ஈழ தேசிய விடுதலை முன்னணி செயலிழந்தது.

## மேற்கோள்கள்

*

பகுப்பு:ஈழ இயக்கங்கள்
பகுப்பு:தமிழீழ விடுதலைப் புலிகள்
பகுப்பு:ஈழமக்கள் புரட்சிகர விடுதலை முன்னணி
பகுப்பு:ஈழப் புரட்சி அமைப்பு
பகுப்பு:தமிழீழ விடுதலை இயக்கம்